钦定古今图书集成/明伦汇编/人事典/第060卷 > 《猛虎行》陆机
## 钦定古今图书集成/明伦汇编/人事典/第060卷 > 《猛虎行》陆机

渴不饮盗泉水，热不息《恶木阴》。恶木岂无枝，志士多
苦心。整驾肃时命，杖策将远寻。饥食猛虎窟，寒投野
雀林。日归功未建，时往岁载阴。崇云临岸骇，鸣条随
风吟。静言幽谷底，长啸高山岑。急弦无懦响，亮节难
为音。人生诚未易，曷云开此衿。眷我耿介怀，俯仰愧
古今。